Peter Poreku Dery

**Peter Poreku Dery** (1918– 2008) var en ghanesisk kardinal og erkebiskop av Tamale av den katolske kirken. 

## Liv og virke
### Bakgrunn
Dery Poreku fra en hedensk familie og hans fars navn var Poreku. Han ble født i huset til sin onkel Ngmankurinaa. Han ble født etter at hans foreldres forrige sønn var død, og man mente at han var en inkarnasjon av broren og han ble derfor kalt Dery. 

I barndommen hjalp han sin onkel med å lage hans mange og varierte fetisjer for  prominente personer. Hans viktigste jobb var å slakte dyrene og hønene som trengtes til konkpenebie, konkyekommo, sokyere, doosoglaa, nyogebaliere og de andre.

Dery ble døpt i 1933 i Jirapa. Deretter gikk han på gutteseminaret i Navrongo og på presteseminaret St. Peter's i Wiagha der han studerte filosofi og katolsk teologi.

### Prest
Dery ble presteviet 11. februar 1951  i kirken St. Teresa's i Nandom av Gerard Bertrand MAfr, biskop av Tamale. Han studerte videre ved University of St. Francis Xavier i Antigonish i Canada, hvor han tok diplom i sosiale studier i 1958. Han studerte videre på det internasjonale kateketiske institutt *Lumen Vitae* i Brussel i Belgia, der han tok doktorgraden i teologi.

### Biskop
**Biskop av Wa**: Den 16. mars 1960 ble han utnevnt til første biskop av Wa, og ordinert i Peterskirken i Roma av pave Johannes XXIII den 8. mai samme år. Medkonsekratorer var Napoléon-Alexandre La Brie, titularbiskop av *Ilta* og nasjonaldirektør for Det pavelige misjonsverket i Canada (fransk sektor) og Fulton John Sheen, titularbiskop av *Caesariana* og hjelpebiskop i New York, nasjonaldirektør for Det pavelige misjonsverket i USA. I samme seremoni bispeviet paven de fremtidige kardinalene Paul Zoungrana MAfr, erkebiskop av Ouagadougou, Jérôme Rakotomalala, erkebiskop av Tananarive, og Bernard Yago, erkebiskop av Abidjan.

Straks han var innsatt som biskop søkte han tillatelse fra Roma til å oversette messens ordinarium til dagare og få den sunget til lokale melodier, akkompagnert av lokale musikkinstrumenter. Tillatelsen ble gitt, og han skrev selv den første messen på dagare. Det var en milepæl i afrikaniseringen av kirken i Ghana. Hans tre andre hovedmål var legfolkets involvering, utdannelsen av unge og fremme av kall. Han deltok på Andre Vatikankonsil (1962-65).

**Biskop (og erkebiskop) av Tamale:** Han ble utnevnt til apostolisk administrator *sede vacante* av Tamale i det nordlige Ghana. Den 18. november 1974 ble han utnevnt til biskop av Tamale. Han ble forfremmet til erkebiskop da Tamale den 30. mai 1977 ble erkebispedømme. Han var president for den ghanesiske bispekonferansen fra 1982 til 1988. Han deltok på den andre ekstraordinære bispesynoden i Vatikanet i november/desember 1985 og den syvende ordinære bispesynoden i oktober 1987. Han gikk den 26. mars 1994 av som erkebiskop av Tamale, 76 år gammel.

### Kardinal
Den 22. februar 2006 kunngjorde pave Benedikt XVI utnevnelsen av sine første kardinaler, og Peter Poreku Dery sto som nummer fjorten på listen. Den 24. mars 2006 ble han kreert til kardinaldiakon av *[[Sant'Elena fuori Porta Prenestina]]*. Dermed hadde det vestafrikanske landet to kardinaler, ettersom erkebiskop Peter Kodwo Appiah Turkson av Cape Coast var blitt kreert til kardinal i 2003.

Kardinal Dery døde den 6. mars 2008 i Tamale, to måneder før sin 90-årsdag.

## Helligkåringsprosess
Undersøkelsesrosessen for hans helligkåret ttok til i 2013, og han kalles nå en *[[Guds tjener]]*.
## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Alessandro Mattei (1744-1820) *1777
* Kardinal Pietro Francesco Galleffi (1770-1837) *1819
* Kardinal Filippo de Angelis (1792-1877) *1826
* Kardinal Amilcare Malagola (1840-1895) *1876
* Kardinal Giovanni Tacci Porcelli (1840-1895) *1876
*Pave Johannes XXIII (1881-1963) *1924
*Kardinal *Peter Poreku Dery* (1918-2008) *1960

## Referanser